|  |  |
| --- | --- |
| **1. NAPIREND** | **Ügyiratszám:** BSZ/ /2022. |

**ELŐTERJESZTÉS**

az Ügyrendi Bizottság **2022. november 2-i** nyilvános ülésére

|  |  |
| --- | --- |
| **Tárgy:** | **Polgármester és alpolgármester jutalmazására vonatkozó indítvány** |
| **Előterjesztő:** | dr. Temesvári Zsolt elnök  |
| **Előkészítette:** | dr. Kiss Balázs Tamás aljegyző |

**TISZTELT ÜGYRENDI BIZOTTSÁG!**

Jogszabály lehetőséget biztosít a polgármester, illetve az alpolgármester részére való jutalom megállapítására, amely által elismerhető a jól végzett munka és az ahhoz kapcsolódó felelősség. A közszolgálati tisztviselők jogállásáról szóló 2011. évi CXCIX. törvény meghatározza az adható jutalom mértékét:

***Kttv. 225/H. §*** *(1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.*

***Kttv. 225/K. §****(1) Ha e törvény eltérően nem rendelkezik, a polgármesteren az alpolgármestert, a megyei közgyűlés elnökét, alelnökét, a főpolgármestert, a főpolgármester-helyettest is érteni kell.*

Balatonszepezd Község Önkormányzata Szervezeti és Működési Szabályzatáról szóló 3/2019. (III.29.) önkormányzati rendelet (SZMSZ) 29. § (3) bekezdés g) pontja alapján az Ügyrendi Bizottság feladat- és hatáskörébe tartozik, hogy javaslatot tehet a polgármester jutalmazására. Az Ügyrendi Bizottság jogosult a javaslat megtételére a Képviselő-testület felé.

**A fentieknek megfelelően Bíró Imre polgármester részére 1 havi illetményének megfelelő, azaz 520.000 Ft összegű jutalmat, míg Hegyiné Havasi Valéria alpolgármester részére 3 havi tiszteletdíjának megfelelő, azaz 269.400 Ft összegű jutalmat javaslok megállapítani.**

A módosításra előterjesztett 2022. évi költségvetési rendelet tartalmaz előirányzatot a polgármester részére jutalom megállapítására.

Kérem a Tisztelt Bizottságot, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT****I.**Balatonszepezd Község Önkormányzatának Ügyrendi Bizottsága javasolja a Képviselő-testületnek, hogy **Bíró Imre polgármester** részére a 2022. évben végzett munkája értékelése alapján **1 havi** illetményének megfelelő összegű jutalmat állapítson meg.**Határidő:** azonnal**Felelős:** Ügyrendi Bizottság elnöke |
|  | **II.**Balatonszepezd Község Önkormányzatának Ügyrendi Bizottsága javasolja a Képviselő-testületnek, hogy **Hegyiné Havasi Valéria alpolgármester** részére a 2022. évben végzett munkája értékelése alapján **3 havi** tiszteletdíjának megfelelő összegű jutalmat állapítson meg.**Határidő:** azonnal**Felelős:** Ügyrendi Bizottság elnöke |

Zánka, 2022. október 26.

|  |  |
| --- | --- |
|  | **Temesvári Zsolt**ÜB elnök |